alexandrainst/scandi-wiki huggingface dataset:
Kargopol

Kargopol (russisk skrift Каргополь) er ein by i Arkhangelsk oblast i Russland med om lag 11 000 innbyggjarar. Han ligg på begge sider av elva Onega rundt fem kilometer nord for innsjøen Latsja.

Geografi

Klima

Historie 

Det er uklårt kor tid Kargopol vart grunnlagd, men han er først nemnt i kjeldene i 1146. Han var ein handelsstasjon for Republikken Novgorod og ein av dei nordlegaste permanente slaviske busetnadane. Sjølv om det finst få kjelder frå den tidlegaste historia til byen, meiner ein at Kargopol var det viktigaste handelssenteret i Bjarmeland gjennom heile 1200- og 1300-talet. I 1447 var byen staden der Dmitrij Sjemjaka gøymde seg for Vasilij II av Moskva.

Byen ligg på den gamle ruta mellom Moskva og Arkhangelsk (på den tid den einaste russiske hamnebyen) og Kargopol vart ein av dei rikaste byane i Russland, særskild etter at det engelske Muscovy Company starta verksemda si her midt på 1500-talet. Under urotida i Russland motstod byen ei omleiring av polske og litauiske brigandar. Opprøraren Ivan Bolotnikov vart avretta i Kargopol i 1608.

Etter at Russland vann tilbake tilgangen til Austersjøen og Sankt Petersburg vart grunnlagt vart Kargopol mindre viktig. Folk frå Kargopol var likevel framleis aktive i utforskinga av det asiatiske Russland. Alexandr Baranov, den første guvernøren i Russisk Amerika (Alaska), vart fødd i Kargopol.

Kjende produkt og landemerke 
I dag er Kargopol ein søvnig historisk by ved Kenoozero nasjonalpark. Han er best kjent i Russland for Kargopol-leketøy (Kargopolskije igrusjki), som er små, enkle leirfigurar måla i tradisjonell stil.

Under gullalderen til byen på 1600-talet, vart Kargopol heimstad for ein sterkt lokalisert type russisk mellomalderarkitektur. Mange kyrkjer av tre og kvit stein har overlevd i byen og omegn. Den tidlegaste av desse bygningane er ein svartkupla katedral bygget av dolomitt av folk frå Novgorod og innvigd i 1562. Eit særmerke ved kyrkjene i Kargopol er fine utskjeringar i stein.

Kjelder 
 Delar av denne artikkelen bygger på «Kargopol» frå , den 28. januar 2009.

Bakgrunnsstoff

Busetnader grunnlagde på 1100-talet
Korjazjma

Korjazjma (russisk Коря́жма) er ein by i Arkhangelsk oblast i Russland med om lag 45 000 innbyggjarar. Han ligg på venstre breidda av elva Vytsjegda, 30 km aust for Kotlas. 

Byen vart grunnlagd i 1535 og fekk bystatus i 1985. 

Busetnader grunnlagde i 1535
Mezen

Mezen (russisk Мезень) er ein by i Arkhangelsk oblast i Russland med om lag 4000 innbyggjarar. Han ligg på austbreidda av elva Mezen, rundt 30 km før denne renn ut i Mezenbukta i Kvitsjøen. 

Busetnader grunnlagde på 1800-talet
Mirnyj i Arkhangelsk oblast

Mirnyj (russisk Ми́рный, tyder 'fredfull') er ein lukka by i Arkhangelsk oblast i Russland, som tener den nærliggande Plesetsk kosmodrom. Byen har om lag 25 000 innbyggjarar. 

Byen vart grunnlagd i 1957 som ein busetnad for tilsette ved utskytingsramper for ballistiske missilar og fekk status som lukka by i 1966 i samband med utbygginga av kosmodromen.

Bakgrunnsstoff 
 Fotogalleri på den offisielle nettstaden til Mirnyj's administrasjon 
 Mirnyj på Google Maps

Kjelder 
 Delar av denne artikkelen bygger på «Mirnyj i Arkhangelsk oblast» frå , den 28. januar 2009. 
 

Busetnader grunnlagde i 1957
Lukka byar
Novodvinsk

Novodvinsk (russisk Новодви́нск) er ein by i Arkhangelsk oblast i Russland med om lag 40 000 innbyggjarar. Han ligg på venstre breidda av elva Nordre Dvina, 20 km sør for Arkhangelsk. 

Byen vart grunnlagd i 1936 som busetnaden Vorosjilovskij, for å tene ein tremasse- og papirfabrikk. I 1957 vart den omdøypt til Pervomajskij. I 1977 fekk han bystatus og vart igjen omdøypt til sitt noverande namn, Novodvinsk. 

Busetnader grunnlagde i 1936
Njandoma

Njandoma (russisk Няндома) er ein by i Arkhangelsk oblast i Russland med om lag 20 000 innbyggjarar. Han ligg 347 km sør for Arkhangelsk. 

Njandoma vart grunnlagt i 1896 som en busetnad rundt jernbanestasjonen Njandoma. Busetnaden har hatt bystatus sidan 1939.

Busetnader grunnlagde i 1896
Onega i Arkhangelsk oblast

Onega (russisk Онега) er ein by i Arkhangelsk oblast i Russland, ved munningen av elva Onega.

Staden vart grunnlagd som busetnaden Ust-Onega og fekk bystatus den 19. august 1780. Han vart første gong nemnd i skriftlege kjelder i 1137.

Onega er ein liten hamneby i Onegabukta i Kvitsjøen. Om vinteren er Onegabukta som regel isdekt. Jernbanelinja mellom Arkhangelsk og Murmansk har stasjon her.

Litt utanfor byen ligg øya Kij, der det ein gong låg eit kloster. Onega var ein av Kvitsjøhamnene som hadde handelssamband med Noreg ved pomorhandelen.

Bakgrunnsstoff 
 Onega og omegn
Sjenkursk

Sjenkursk (russisk Шенку́рск) er ein by i Arkhangelsk oblast i Russland på høgre sida av elva Vaga. Han har om lag 6000 innbyggjarar. 

Sjenkursk vart først nemn i skriftlege kjelder i 1229. Ivan den grufulle kalla staden Vaga og inkluderte det i sin opritsjnina. Staden bestod på den tida av eit tømmerfort og var bustad for lokale biskopar.

Fjodor I av Russland gav Sjenkursk til svigerbror sin, Boris Godunov, som testamenterte han til sin eigen svigerson, Johan av Schleswig-Holstein. Romanovane gav distriktet til prins Dmitrij Trubetskoj som hans vottsjina. Då han døydde gjekk byen tilbake til krona. I 1640–1643 gav tsaren ordre om at ei ny festning skulle byggast i Sjenkursk. Katarina den store gav Sjenkursk bystatus i 1780.

Kjelder 
 Delar av denne artikkelen bygger på «Sjenkursk» frå , den 28. januar 2009.
Solvytsjegodsk

Solvytsjegodsk (russisk Сольвычегодск, tyder «Salt på Vytsjegda-elva») er ein by i den sørlege delen av Arkhangelsk oblast i Russland med om lag 2500 innbyggjarar. Byen ligg på høgre breidda av elva Vytsjegda, rundt 25 km nordaust for Kotlas. 

Solvytsjegodsk vart grunnlagd på 1300-talet ved breidda av Soljanojesjøen. Byen vart kalla Usolsk på 1400-talet. Han var frå tidleg på 1500-talet heimstad for Stroganov-familien som pleidde å eige det lokale saltverket. På 15- og 1600 talet var Solvytsjegodsk eit stort, kommersielt senter for handverk og kultur i det nordlege Russland og var særskild kjend for emaljeindustrien. Byen var òg kjend som ein stad for politisk eksil. I 1796 vart byen ein del av Vologda gubernija. I 1937 vart Solvytsjegodsk overført til Arkhangelsk oblast.

Byen er heimstad for mange balneologiske kurstader, som nyttar mineralkjelder og siltmudder frå Soljanojesjøen.

Kjelder 
 Delar av denne artikkelen bygger på «Solvytsjegodsk» frå , den 28. januar 2009. 
 

Busetnader grunnlagde på 1300-talet
Velsk

Velsk (russisk Вельск) er ein by i Arkhangelsk oblast i Russland med om lag 25 000 innbyggjarar. 

Den ligg på vestre breidda av elva Vel, der ho munnar ut i elva Vaga, 545 km sør for Arkhangelsk. 

Velsk vart første gong nemnt i 1137. Byen vart råka av mange flaumar og vart derfor flytta til høgareliggande område på 1500-talet. Velsk fekk bystatus i 1780.

Busetnader grunnlagde på 1100-talet
Djatkovo

Djatkovo (russisk Дя́тьково) er ein by i Brjansk oblast i Russland med om lag 35 000 innbyggjarar. Han ligg ved elva Bolva, ei sideelv til Desna, rundt 40 km nordvest for Brjansk.

Historie 

Busetnaden vart oppretta i 1626. Han fekk bystatus i 1927.

Brjansk oblast var eit senter for partisanrørsla under den andre verdskrigen. I februar 1942 klarte sovjetiske partisanar å vinne attende kontrollen i Djatkovo og nærliggande landsbyar. Området låg langt inne i nazi-okkupert område. Partisanane gjenoppretta sovjetisk styre og dreiv eit sjukehus og diverse butikkar. Området vart gjenerobra av tyske styrkar i juni 1942.

Økonomi og næringsliv 
Djatkovo er mest kjend for glasverket sitt og for Djatkovo krystallmuseum (eit museum for glaskunst), som er det største i landet i sitt slag. Byen har òg ein større møbelfabrikk.

Bakgrunnsstoff 
 Djatkovo rajon  (russisk)
 Om Djatkovo på MojGorod.ru (russisk)
 Djatkovo krystallmuseum (engelsk/russisk)
 Djatkovo Krystall (glassverk) (engelsk/russisk)

Kjelder 
 Delar av denne artikkelen bygger på «Djatkovo» frå , den 28. januar 2009.
Fokino i Brjansk oblast

Fokino (russisk Фо́кино) er ein by i Brjansk oblast i Russland med om lag 15 000 innbyggjarar. Han ligg ved elva Bolva, ei sideelv til Desna, rundt 15 km nord for Brjansk. 

Han vart grunnlagd i 1954 og fekk bystatus ti år seinare.

Busetnader grunnlagde i 1954
Karatsjev

Karatsjev (russisk Карачев) er ein by i Brjansk oblast i Russland med om lag 20 000 innbyggjarar. Han ligg rundt 40 km aust for Brjansk.

Karatsjev vart første gong nemnt i skriftlege kjelder i 1146. I mellomalderen var han hovudstad i ein av Dei øvre fyrstedøma, til herskarane her flytta setet til Peremysjl. Den gamle arkitekturen i byen gjekk tapt under den andre verdskrigen.

Bakgrunnsstoff 
 Nettstad om Karatsjev

Kjelder 

 Delar av denne artikkelen bygger på «Karatsjev» frå , den 28. januar 2009. 

Busetnader grunnlagde på 1100-talet
Mglin

Mglin (russisk Мглин) er ein by i Brjansk oblast i Russland med om lag 8000 innbyggjarar. Han ligg rundt 110 km vest for Brjansk. 

Mglin vart første gong nemnt i 1389, men busetnaden han vart bygd på hadde eksistert sidan 1100-talet. Det viktigaste landemerket er den nyklassisistiske katedralen (oppført 1815-30).

Kjelder 
 Delar av denne artikkelen bygger på «Mglin» frå , den 28. januar 2009. 
 

Busetnader grunnlagde i 1380-åra
Novozybkov

Novozybkov (russisk Новозы́бков) er ein by i Brjansk oblast i Russland med om lag 40 000 innbyggjarar. Han ligg 190 km sørvest for Brjansk.

Han vart grunnlagd i 1701 og fekk bystatus i 1809.

Bakgrunnsstoff 
 Novozybkov info (russisk)
 Nettstad om Novozybkov  (engelsk)

Busetnader grunnlagde i 1701
Potsjep

Potsjep (russisk Почеп) er ein by i Brjansk oblast i Russland med om lag 17 000 innbyggjarar. Han ligg rundt 80 km sørvest for Brjansk. 

Potsejp vart grunnlagd i 1457 og vart nemnt som ein viktig by i Storhertugdømet Litauen. Han kom under Storfyrstedømet Moskva i 1503 og var lite viktig til rundt 1710, då hetman Ivan Skoropadskyj gav han til Fyrst Mensjikov. Sistnemnde grunnla fortet Aleksandropolis i nærleiken og starta produksjon av segl til russiske skip i Potsjep. 

Industrien gjekk tilbake etter Mensjikov fall og byen stagnerte til 1750, då han kom inn under ein annan hetman, Kirill Razumovskyj, som planla å bygge sommerresidensen sin der. Det einaste minnet om desse planane er den vakre Gjenoppstandelseskyrkje, bygt i barokkstil av Antonio Rinaldi på 1750-talet.

Kjelder 
 Delar av denne artikkelen bygger på «Potsjep» frå , den 28. januar 2009. 
 

Busetnader grunnlagde i 1450-åra
Seltso

Seltso (russisk Сельцо, tyder 'liten landsby') er ein by i Brjansk oblast i Russland med om lag 18 000 innbyggjarar. Han ligg ved elva Desna, rundt 20 km nordvest for Brjansk. 

Seltso vart grunnlagd som urbanliknande busetnad i 1938 og fekk bystatus i 1990.

Busetnader grunnlagde i 1938
Sevsk

Sevsk (russisk Севск) er ein by i Brjansk oblast i Russland med om lag 7 000 innbyggjarar. Han ligg ved elva Sev, i nedslagsfeltet til Dnepr, rundt 125 km sør for Brjansk.

Historie 
Sevsk var ein av dei opphavlege byane i Severia og var ein del av Fyrstedømet Tsjernigov frå 1146. I 1356 vart han innlemma i Storhertugdømet Litauen. Sevsk vart til slutt annektert av Storfyrstedømet Moskva i 1585 og vart ei russisk grensefestning. I 1634 motstod byen ei tre veker lang omleiring av den polske arme.

Vidare høyrte Sevsk til forskjellige gubernijaer, mellom anna Kiev, Belgorod og Orjol. 

Byen var okkupert av den tyske hæren mellom 1. oktober 1941 og 27. august 1943. I 1944 vart Sevsk ein del av Brjansk oblast.

Fortidsminne 
Arkitektoniske minnesmerke inkluderer restane av forsvarsmurane til mellomalderfestninga og kyrkjene Kazanjomfrua (1760) og Kristi himmelfart (1765). Sevsk hadde tidlegare to katedralar, ein frå 1782 og den andre frå 1811. Begge katedralane vart øydelagd under styret til Stalin, men klokketårna står framleis.

Kjelder 

 Delar av denne artikkelen bygger på «Sevsk» frå ,  den 28. januar 2009.
Starodub

For den tidlegare byen i Vladimir oblast, sjå Starodub-na-Kljazme

Starodub (russisk Староду́б, tyder 'gammal eik') er ein by i Brjansk oblast i Russland med om lag 18 000 innbyggjarar. Han ligg ved elva Babinets i nedslagsfeltet til Dnepr, rundt 140 km sørvest for Brjansk.

Historie 
Starodub har vore kjend sidan 1000-talet, då han var ein del av Severia. Han vart brend ned til grunnen av mongolane på 1200-talet. På 1300-talet hamna byen under Storhertugdømet Litauen og seinare under Polen. Mellom 1503–1618 var Starodub ein del av Storfyrstedømet Moskva og så under Polen igjen til 1648. Under Khmelnytskyj-oppstanden vart byen senter for Starodub kosakkregiment og hadde ein stor grad av sjølvstyre mellom 1666 og 1686.

Starodub vart verande ein del av det sjølvstyrte Kosakk-hetmanatet til 1781, då han vart ein distriktsby. I 1796 vart Starodub innlemma i Tsjernigov gubernija. I 1917–1918 var byen okkupert av tyske styrkar. Sovjetisk autoritet vart gjenoppretta i november 1918.

Under Sovjetperioden var Starodub ein del av Homel-provinsen (1919–1926), Brjansk-provinsen (1926–1929), Vestre oblast (1929–1938) og Orjol oblast (1938–1944). Byen vart igjen okkupert av tyske styrkar mellom august 1941 og 22.september 1943. Starodub vart endeleg ein del av Brjansk oblast i 1944.

Attraksjonar og fortidsminne 

Som eit viktig senter for Kosakk-hetmanatet er Starodub den einaste staden i Russland der ein kan sjå autentiske døme på ukrainsk barokk. Kristi fødsels katedral, bygt i 1617 og restaurert etter ein brann i 1677, er eit typisk døme på kosakkbarokk. Openbaringskyrkja går tilbake til 1789, medan Nikolaikyrkja vart oppført i nyklassisk stil i 1802.

Bakgrunnsstoff 
 Nettstad om Starodub (russisk)

Kjelder 
 Delar av denne artikkelen bygger på «Starodub» frå , den 28. januar 2009. 
 

Busetnader grunnlagde på 1000-talet
Surazj

Surazj (russisk Сураж) er ein by i Brjansk oblast i Russland med om lag 12 000 innbyggjarar. Han ligg ved elva Iput, rundt 140 km sørvest for Brjansk. 

Busetnaden vart først nemnt på 1600-talet som landsbyen Surazjitsji (russisk: Суражичи), seinare som ein sloboda. I 1781 fekk busetnaden byrettar med namnet Surazj-na-Iputi (russisk: Сураж-на-Ипути) og i 1797 fekk han det noverande namnet sitt, Surazj.

Kjelder 
 Delar av denne artikkelen bygger på «Surazj» frå , den 28. januar 2009. 
 

Busetnader grunnlagde på 1600-talet
Trubtsjevsk

Trubtsjevsk (russisk Трубчевск) er ein by i Brjansk oblast i Russland med om lag 15 000 innbyggjarar. Han ligg rundt 90 km sørvest for Brjansk.

Historie 
Trubtsjevsk er ein gammal severisk by, som første gong er nemnt som Trubetsk i austslaviske dokument som skildrar hendingar i 1164 og 1183. Lokalt reknar ein 975 som grunnleggingsåret. Bynamnet vart i desse tidlege periodane stava som Trubetsj (Трубечь), Trubetsk (Трубецк), Trubtsjesk (Трубческ) og Trubezjsk (Трубежск).

Bakgrunnsstoff 
 Bilete frå Trubtsjevsk (side 1) (russisk)
 Bilete frå Trubtsjevsk (side 2) (russisk)

Kjelder 
 Delar av denne artikkelen bygger på «Trubtsjevsk» frå , den 28. januar 2009.
Unetsja

Unetsja (russisk Унеча) er ein by i Brjansk oblast i Russland med om lag 25 000 innbyggjarar. Han ligg ved elva Unetsja, i nedslagsfeltet til Dnepr, rundt 130 km sørvest for Brjansk. 

Han vart grunnlagd i 1887 og fekk bystatus i 1940.

Busetnader grunnlagde i 1887
Zjukovka

Zjukovka (russisk Жу́ковка) er ein by i Brjansk oblast i Russland med om lag 18 000 innbyggjarar. Han ligg ved elva Desna, rundt 50 km nordvest for Brjansk. 

Han vart grunnlagd i 1868 som ein jernbanestasjon ved Orjol–Riga-banen. Han fekk bystatus i 1962.

Busetnader grunnlagde i 1868
Zlynka

Zlynka (russisk Злы́нка) er ein by i Brjansk oblast i Russland med om lag 5500 innbyggjarar. Han ligg ved elva Zlynka, rundt 200 km sørvest for Brjansk, nær grensa til Kviterussland. 

Han vart grunnlagd i 1702 som ein busetnad av gammaltruande. Han fekk bystatus i 1925.

Bakgrunnsstoff 
 Bilete frå Zlynka (russisk)

Kjelder 
 Delar av denne artikkelen bygger på «Zlynka» frå , den 28. januar 2009. 
 

Busetnader grunnlagde i 1702
Babusjkin

Babusjkin (russisk Ба́бушкин) er ein by i Republikken Burjatia i Russland med om lag 5000 innbyggjarar. Han ligg på sørsida av Bajkalsjøen, rundt 120 km vest for Ulan-Ude. 

Byen vart grunnlagd i 1892 som poststasjonen Mysovaja (russisk: Мысовая). Namnet vart i 1941 endra til Babusjkin til ære for den sovjetiske revolusjonære Ivan Babusjkin, som vart arrestert og avrettet ved Mysovaja-stasjonen i 1906.

Busetnader grunnlagde i 1892
Gusinoozjorsk

Gusinooziorsk (russisk Гусиноозёрск) er ein by i Republikken Burjatia i Russland med om lag 25 000 innbyggjarar. Han ligg i nordenden av Gusinojesjøen, rundt 100 km sørvest for Ulan-Ude. 

Byen vart grunnlagd i 1939 som Sjakhty (russisk: Ша́хты) i samband med utbygging av brunkolførekomstar i området. Namnet vart i 1953 endra til det det noverande Gusinooziorsk.

Kjelder 
 Delar av denne artikkelen bygger på «Gusinoozjorsk» frå , den 28. januar 2009. 
 

Busetnader grunnlagde i 1939
Kjakhta

Kjakhta (russisk Кяхта, burjatisk Хяагта) er ein by i Republikken Burjatia i Russland med om lag 19 000 innbyggjarar. Han ligg rundt 190 km sørvest for Ulan-Ude, like ved grensa til Mongolia. 

I Nertsjinsk-traktakten i 1689 mellom Qing-imperiet og Russland vart Kjakhta utpeikt som den einaste russiske grensehandelsstaden og berre nokre hundre meter unna på den andre sida av grensa bygde kinesarane byen Maimaicheng (買賣城), som i dag heiter Altanbulag og ligg i Mongolia.

Fram til 1727 var handelen mellom Kjakhta og Kina eit statleg monopol, men frå då var han open òg for einskildkjøppmenn og voks så jamt til 1860. Etter avtalen i Peking av 1860 vart rettane til varehandel då gjort gjeldande for heile den russisk-kinesiske grensa. Sidan då har rolla som handelsplass vorte mindre viktig for byen og han har etter Mongolia vart sjølvstendig, vorte ein grenseby mellom Russland og Mongolia.

Kjelder 
 Delar av denne artikkelen bygger på «Kjakhta» frå , den 28. januar 2009. 
 

Busetnader grunnlagde i 1727
Severobajkalsk

Severobajkalsk (russisk Северобайкальск) er ein by i Republikken Burjatia i Russland med om lag 25 000 innbyggjarar. Han ligg i nordenden av Bajkalsjøen, ved munningen av elva Tyja, rundt 440 km nordaust for Ulan-Ude.

Severobajkalsk vart grunnlagd i 1974 i samband med bygginga av jernbanlinja BAM (Bajkal-Amur-Magistrale. Han fekk bystatus i 1980. 

Hovudnæringa i byen er transport, treforedling, fiskeri og fiskeindustri.

Bakgrunnsstoff 
 Regionen Severobajkalsk, det nordlege Bajkal  (engelsk)
 Severobajkalsk-regionen i Burjatija  (engelsk)

Kjelder 
 Delar av denne artikkelen bygger på «Severobajkalsk» frå , den 28. januar 2009. 
 

Busetnader grunnlagde i 1974
Zakamensk

Zakamensk (russisk Зака́менск) er ein by i Republikken Burjatia i Russland med om lag 13 000 innbyggjarar. Han ligg 350 km sørvest for Ulan-Ude.

Han vart grunnlagt i 1934 som gruvebusetnaden Gorodok. Han fekk bystatus i 1944. I 1959 vart namnet endra til det noverande Zakamensk.

Busetnader grunnlagde i 1934
Harstad Tidende

Harstad Tidende er den tredje største avisa i Nord-Noreg og kjem ut i Harstad i Troms og Finnmark. Dekningsområdet er kommunane Harstad, Kvæfjord, Lødingen, Tjeldsund, Evenes, Skånland, Gratangen, Lavangen og Ibestad. Ho er ei dagsavis i tabloidformat. Avisa har eit opplag på 13 646 i 2006.

Avisa blir eigd av Harstad Tidende-gruppen, som igjen er heileigd av Polaris Media ASA.

Historie 
Avisa vart skipa av Peter Oluf Klinge (mest kjend som P.O. Klinge) i 1887, då under namnet Senjens Tidende med undertittelen Liberalt nyheds-, avertissements- og afholdsblad. Klinge var første redaktør av avisa. Året etter vart namnet endra til Frisindet, uafhængigt bondeblad. Sumaren 1888 skifta avisa namn til Tromsø Amtstidende og undertittel vart Uafhængigt rent Venstreblad frå 1890. Avisa fekk sitt noverande namn i 1900.

Opplag 
Basert på opplysningar frå Mediebedriftenes Landsforening.
 2013: 10 627
 2010: 12 072
 2007: 13 503 
 2006: 13 646 
 2005: 14 201 
 2004: 14 199 
 2003: 14 749 
 2002: 14 818 
 2001: 15 031 
 2000: 15 068 
 1999: 15 308 
 1998: 15 335

Redaktørar

Referansar

Bakgrunnsstoff 
 Harstad Tidende si nettutgåve

Aviser i Troms og Finnmark
Kultur i Harstad
Aviser skipa i 1880-åra
1887 i Noreg
Sikh-guruane

Guruane i sikhismen viser til dei ti første leiarane av sikhane, og etter dei den heilage boka Guru Granth Sahib.

Ordet «sikh» tyder opphavleg 'læresvein', og alle sikhar følgjer ein guru, ein andeleg lærar eller rettleiar. Religionsgrunnleggjaren Guru Nanak peikte sjølv ut etterfølgjaren sin Angad Dev, og framheva at ein guru overførte ande «som eit lys tenner eit anna». Gurutittelen blei etterkvart ein arva innan éin familie, fram til Gobind Singh overførte rolla som leiar til sikhane si heilage skriftsamling. Boka Guru Granth Sahib blei dermed den andelege leiaren for sikhane, medan eit vald råd, panth, stod for det verdslege styret.

Guruane var først andelege leiarar, men i konflikt med mogulriket fekk nokre av dei også ei rolle som militærleiarar. Guru Ardjan og Guru Tegh Bahadur, blei avretta av mogulherskarane, og blir sett på som martyrar i sikhismen.

Oversyn over guruar

Kjelder 
 «Guru.» Encyclopædia Britannica. 2009. Encyclopædia Britannica Online. 12 Oct. 2009

Sikhisme
Asino

Asino (russisk А́сино) er ein by i Tomsk oblast i Russland med om lag 27 000 innbyggjarar. Han ligg ved elva Tsjulym, ei sideelv til Ob, rundt 90 km nordaust for Tomsk.

Historie 
Byen vart grunnlagd i 1896 som busetnaden Ksenijevka eller Ksenijevskij, kalla opp etter systera til den siste russiske tsaren, Nikolai II, storfyrstinne Ksenija (Xenia) Aleksandrovna. I 1930 starta bygginga av jernbanen Tomsk–Ksenijevskoje. Byen skifta namn til Asino i 1933, etter jernbanestasjonen. Namnet Asino kjem av Asja, eit russisk diminutiv av Ksenija. Han fekk bystatus i 1952.

Økonomi 
Asino er eit sentrum for tømmerretta verksemd som hogst, treforedling og storskala utskipning av tømmer. I tillegg har området kjøtt- og mjølkekombinat og ein linfabrikk. 

Jordbruket i Asinoregionen er prega av rug, kveite og lin, samt oppdrett av kveg og svin. Førekomstar av torv, sand og leire finst òg i området.

Byen har elvehamn ved elva Tsjulym og ein jernbanestasjon.

Bakgrunnsstoff 
 Offisiell nettstad for Asino
 Vêr i Asino

Kjelder 
 Delar av denne artikkelen bygger på «Asino» frå , den 29. januar 2009. 
 

Busetnader grunnlagde i 1896
Kedrovyj

Kedrovyj (russisk Кедровый) er ein by i Tomsk oblast i Russland med om lag 2000 innbyggjarar. Han ligg i dalen til elva Tsjusik, rundt 350 km vest-nordvest for Tomsk.

Historie 
Kedrovyj vart grunnlagd i 1982 som ein busetnad for oljearbeidarar. I 1987 fekk han bystatus. Forventningane til utviklinga av oljeførekomstane i området har så langt ikkje slått til, hovudsakleg på grunn av den ugunstige infrastrukturen i området. På grunn av dette har folketalsutviklinga i byen stagnert, i motsetnad til mange andre byar på Den vestsibirske sletta.

Næringsliv 
Kedrovyj er senter for olje- og gassområdet Pudino, som er utbygd av selskapet Luginezneft (eigd av Rosneft). I tillegg føregår det skogsdrift i regionen.

Kjelder 

 Delar av denne artikkelen bygger på «Kedrovyj» frå , den 29. januar 2009.

Bakgrunnsstoff 
 Nettstad for Kedrovyj

Busetnader grunnlagde i 1982
Kolpasjevo

Kolpasjevo (russisk Колпа́шево) er ein by i Tomsk oblast i Russland med om lag 25 000 innbyggjarar. Han ligg ved elva Ob, rundt 250 km nordvest for Tomsk. 

Kolpasjevo har eksistert sidan 1600-talet som ein landsby. Han fekk bystatus i 1938. Kolpasjevo lufthamn ligg praktisk talt midt inne i byen.

Busetnader grunnlagde på 1600-talet
Strezjevoj

Strezjevoj (russisk Стрежево́й) er ein by i Tomsk oblast i Russland med om lag 45 000 innbyggjarar. Han ligg ved elva Ob, rundt 650 km nordvest for Tomsk. 

Strezjevoj vart grunnlagd i 1966 som ein busetnad nær landsbyen Strezjevaja. Han fekk bystatus i 1978. OAO Tomskneft, eit Tomsk-basert oljeselskap kontrollert av Rosneft, er lokalisert i Strezjevoj og byen voks opp rundt dei aukande behova til selskapet. Mesteparten av bustadane i byen og alle dei viktigaste offentlege tilboda – skular, sjukehus, lufthamn, hotell – vart bygt opp rundt behovet til selskapet på 1960- og 1970-talet.

Strezjevoj lufthamn ligg like aust for byen.

Kjelder 
 Delar av denne artikkelen bygger på «Strezjevoj» frå , den 29. januar 2009. 
 

Busetnader grunnlagde i 1966